एक बार फिर पलटन को भगवान का गणित नहीं समझ आया था। ठीक जब पलटन का बेटा विदेश की तरफ निकला था। उस के उपरान्त ही तारकेश्वर के बेटे ने गाँव की जमीन में कदम रख दिया था। वह समझ नहीं पाया था कि इस बार गलती कौन कर रहा है। दरअसल खेत खरीदने के बाद तारकेश्वर ने सोच लिया कि अब बहुत खेत लिखवा लिया हूँ। बेटे को गाँव में भेजने की योजना को पूरा करने में लग गये। सूट बूट में बाइक में घूमने वाला शहरी बेटा जब अपने मित्रो ;जिसमें से कुछ मित्र सरदार भी थे। दुखी हो गाँव जाने की बात बताता तो वह हंस पड़ते खास कर सरदार मित्र हंसते हुए कहते,’’उए कनाडा जा आस्ट्रेलिया जा, आ कि पेंड चल चलया।’’